ଟ୍ରମ୍ପଙ୍କ ବିତଣ୍ଡା ବୟାନଃ ଜଳବାୟୁ ପରିବର୍ତ୍ତନ ନେଇ\nୱାଶିଂଟନଃ ଆମେରିକା ରାଷ୍ଟ୍ରପତି ଡୋନାଲ୍ଡ ଟ୍ରମ୍ପ ଅନେକ ସମୟରେ ତାଙ୍କ ବୟାନକୁ ନେଇ ଚର୍ଚ୍ଚାକୁ ଆସିଥାଆନ୍ତି। ଏବେ ପୁଣିଥରେ ତାଙ୍କର ଏମିତି ଏକ ବୟାନ ତାଙ୍କ ପୁଣିଥରେ ଚର୍ଚ୍ଚାକୁ ନେଇ ଆସିଛି। ଜଳବାୟୁ ପରିବର୍ତ୍ତନକୁ ନେଇ ଏବେ ସେ ଯେଉଁ ବୟାନ ଦେଇଛନ୍ତି ତାହା ସମସ୍ତଙ୍କ ଦୃଷ୍ଟି ଆକର୍ଷଣ କରିଛି। ସେ କହିଛନ୍ତି ଯେ ଜଳବାୟୁ ପରିବର୍ତ୍ତନକୁ ନେଇ ବୈଜ୍ଞାନିକମାନେ ଯେଉଁ ତଥ୍ୟ ପ୍ରଦାନ କରୁଛନ୍ତି ତାହା ସଠିକ୍ ତଥ୍ୟ ନୁହେଁ। ଏହାପରେ କାଲିଫର୍ଣ୍ଣିଆର ନ୍ୟାଚୁରାଲ ରିସୋର୍ସେସ ସଚିବ ୱାଡେ କ୍ରୋଫୁଟ କହିଛନ୍ତି, ଆମେ ଆପଣଙ୍କ ସହ କାମ କରିବାବୁ ଚାହୁଁଛୁ। କାରଣ ଆମେ ଜାଣିଛୁ ଜଳବାୟୁ ପରିବର୍ତ୍ତନ ଜଙ୍ଗଲ ଉପରେ ଗଭୀର ପ୍ରଭାବ ପକାଇଥାଏ। ଏହାସହ ଆମେ ବୈଜ୍ଞାନିକଙ୍କ ସହ ମଧ୍ୟ କାମ କରିବାକୁ ପ୍ରସ୍ତୁତ ଅଛୁ। ଯଦି ଆମେ ବିଜ୍ଞାନକୁ ମାନୁନେ ତେବେ ଏହା କେବଳ ବାଲିରେ ମୁଣ୍ଡ ଘୋଷାଡିବା ଭଳି କାମ ହେବ। ଆଉ ଆମେ କାଲିଫର୍ଣ୍ଣିଆର ଲୋକଙ୍କୁ ବଞ୍ଚାଇ ପାରିବା ନାହିଁ।\nଅରୁଣାଚଳ ପ୍ରଦେଶ ମୁଖ୍ୟମନ୍ତ୍ରୀ ପେମା ଖାଣ୍ଡୁଙ୍କୁ କୋରୋନା\nଇଟାନଗରଃ ଅରୁଣାଚଳ ପ୍ରଦେଶ ମୁଖ୍ୟମନ୍ତ୍ରୀ ପେମା ଖାଣ୍ଡୁ କୋରୋନାରେ ଆକ୍ରାନ୍ତ ହୋଇଛନ୍ତି। ଏନେଇ ନିଜେ ଟ୍ବିଟ କରି ସୂଚନା ଦେବା ସହ ସେ ଦିଲ୍ଲୀରେ ହୋମ ଆଇସୋଲେସନରେ ଥିବା କହିଛନ୍ତି। ସେ ଅସୁସ୍ଥ ଅନୁଭବ କରିବାରୁ ଆରଟିପିସିଆର ଟେଷ୍ଟ କରିଥିଲେ। ଆଉ ରିପୋର୍ଟ ପଜିଟିଭ ଆସିବାରୁ ସେ ଆଇସୋଲେସନରେ ରହିଛନ୍ତି। ତାଙ୍କର ସ୍ବାସ୍ଥ୍ୟ ଭଲ ରହିଛି, ସେପରି ବେଶି କିଚି ଲକ୍ଷଣ ନାହିଁ ବୋଲି ଜଣାଇଛନ୍ତି। ଆଉ ଯେଉଁମାନେ ତାଙ୍କ ସଂସ୍ପର୍ଶରେ ଆସିଛନ୍ତି, ସେମାନେ କୋରୋନା ଟେଷ୍ଟ କରାଇ ନିଅନ୍ତୁ ବୋଲି ସେ ଅନୁରୋଧ କରିଛନ୍ତି।\nନୂଆଦିଲ୍ଲୀରେ ସାଂସ୍କୃତିକ କେନ୍ଦ୍ର ଓ ପାଠାଗାର ପାଇଁ ଜମି\nଯୋଗ ଓ ନେଚରୋପ୍ୟାଥି କେନ୍ଦ୍ରୀୟ ଗବେଷଣା ପ୍ରତିଷ୍ଠାନ\nଶୁକ୍ର ଗ୍ରହରେ ଜୀବନ ସମ୍ଭବ!\nଓ୍ବାଶିଂଟନଃ ଶୁକ୍ର ଗ୍ରହରେ ଜୀବନର ସନ୍ଧାନ ମିଳିଛି। ଏନେଇ ମହାକାଶ ବିଜ୍ଞାନୀ ସୂଚନା ଦେଇଛନ୍ତି। ଏଠାକାର ବାୟୁମଣ୍ଡଳରେ ଫସଫିନ୍ ଗ୍ୟାସ୍ର ଆସ୍ତରଣ ଥିବା ଜଣାପଡ଼ିଛି। ହୁଏତ ଏଠାକାର ବାୟୁମଣ୍ଡଳରେ ଏଲିଅନ ବାସ କରୁଥାଇ ପାରନ୍ତି ବୋଲି ମହାକାଶ ବିଜ୍ଞାନୀ ଆଶା ପ୍ରକାଶ କରିଛନ୍ତି। ଫସଫିନ୍ ଗ୍ୟାସ୍ର ଅଣୁରେ ଗୋଟିଏ ଫସଫରସ୍ ପରମାଣୁ ଏବଂ ୩ଟି ହାଇଡ୍ରୋଜେନ୍ ପରମାଣୁ ରହିଥାଏ। ଏଥିରେ ଜୀବନ ତିଷ୍ଠି ରହିବାର ଯଥେଷ୍ଟ ସମ୍ଭାବନା ରହିଛି। ଶୁକ୍ରର ବାୟୁମଣ୍ଡଳରେ ସୂକ୍ଷ୍ମ ଜୀବନ ଭାସି ବୁଲୁଥିବା ଅନୁମାନ କରାଯାଉଛି। ଫସଫିନ୍ ଗ୍ୟାସ୍ ପେଙ୍ଗୁଇନ୍ଙ୍କ ପାକସ୍ଥଳୀରେ ମିଳିଥାଏ। ସେହିପରି କମ୍ ଅମ୍ଳଜାନ ଥିବା ସ୍ଥାନରେ ଏହି ଗ୍ୟାସ୍ ମିଳିଥାଏ। ମାଇକ୍ରୋ ବ୍ୟାକ୍ଟେରିଆ ଅମ୍ଳଜାନ ଅଭାବରେ ଏହି ଗ୍ୟାସ୍ ସୃଷ୍ଟି କରିଥାନ୍ତି। ଶୁକ୍ରର ବାୟୁ ମଣ୍ଡଳରେ ଫସଫିନ୍ ଗ୍ୟାସ୍ର ପତଳା ଆବରଣ ରହିଛି। ଏହା ଏଠାରେ ଥିବା ଜୀବନକୁ ପ୍ରମାଣିତ କରୁଛି ବୋଲି ମହାକାଶ ବିଜ୍ଞାନୀ ଦାବି କରିଛନ୍ତି।\nଜଳୁଛି କାଲିଫର୍ଣ୍ଣିଆ ଜଙ୍ଗଲଃ ମଲେଣି ୩୫, ସହସ୍ରାଧିକ ଘର\nଓରେଗୋନ୍ଃ କାଲିଫର୍ଣ୍ଣିଆରୁ ୱାଶିଂଟନ୍ ପର୍ଯ୍ୟନ୍ତ ଲମ୍ବିଥିବା ଜଙ୍ଗଲରେ ସାମ୍ପ୍ରତିକ ସମୟରେ ନିଆଁ ଲାଗିଯାଇଥିବାରୁ ଏହା ହୁତୁହୁତୁ ହୋଇ ଜଳିଚାଲିଛି। ଦକ୍ଷିଣ ଓରେଗୋନଠାରେ ପ୍ରଚଣ୍ଡ ଶବ୍ଦ କରି ଅଗ୍ନିକାଣ୍ଡ ଘଟିବା ଫଳରେ ଡଜନେରୁ ଊର୍ଦ୍ଧ୍ବ ଲୋକ ନିଖୋଜ ହୋଇଯାଇଛି। ଏହି ଭୟାବହ ଅଗ୍ନିକାଣ୍ଡରେ ଇତି ମଧ୍ୟରେ ୩୫ ଜଣ ଲୋକ ମୃତ୍ୟୁବରଣ କରିଛନ୍ତି। ପଶ୍ଚିମତଟ ଉପକୂଳବର୍ତ୍ତୀ ଅଞ୍ଚଳରେ ଏହି ଅଗ୍ନିକାଣ୍ଡ ଭୟଙ୍କର ରୂପ ନେଇଥିବା ବେଳେ ଆଖପାଖ ଅଞ୍ଚଳରେ ପରିସ୍ଥିତି ଦୁର୍ବିସହ ହୋଇପଡ଼ିଛି। ଶହ ଶହ ସଂଖ୍ୟାରେ ଚାରିଚକିଆ ଯାନ ପୋଡ଼ି ପାଉଁଶ ହୋଇଯାଇଛି। ବ୍ୟାପକ ପରିମାଣର ଜଙ୍ଗଲରେ ନିଆଁ ଲାଗିଥିବାରୁ ଆଖପାଖ ସିଆଟଲ, ସାନ୍ ଫ୍ରାନସିସ୍କୋ ଓ ପୋର୍ଟଲାଣ୍ଡ୍, ଓରେଗୋନ୍ ଆଦି ଅଞ୍ଚଳର ପରିବେଶ ସମ୍ପୂର୍ଣ୍ଣ ଭାବେ ପ୍ରଦୂଷିତ ହୋଇଯାଇଛି। ଉକ୍ତ ଅଞ୍ଚଳ ବିଶ୍ବର ସବୁଠାରୁ ପ୍ରଦୂଷଣ ବୋଲି କୁହାଯାଇଛି। ଏହି ଅଗ୍ନିକାଣ୍ଡକୁ ନିୟନ୍ତ୍ରଣ କରିବା ସକାଶେ ଲାଗିପଡ଼ିଥିବା ଅଗ୍ନିଶମ ବାହିନୀକୁ ଯଥେଷ୍ଟ ପରିଶ୍ରମ କରିବାକୁ ପଡ଼ିଛି। କେତେକ ସ୍ଥାନରେ ଏହି ଅଗ୍ନିକାଣ୍ଡର ମାତ୍ରା ଯଥେଷ୍ଟ ଭାବେ କମିଯାଇଛି।\nଭୁବନେଶ୍ୱରଃ ଓଡ଼ିଶା କୃଷି ଓ ବୈଷୟିକ ବିଶ୍ୱବିଦ୍ୟାଳୟ (ଓୟୁଏଟି)ର ସ୍ନାତକ (ୟୁଜି) ପାଠ୍ୟକ୍ରମରେ ନାମଲେଖା ପାଇଁ ଅକ୍ଟୋବର ୧୧ରେ ପ୍ରବେଶିକା ପରୀକ୍ଷା ଅନୁଷ୍ଠିତ ହେବ। କୋରୋନା ସ୍ଥିତିକୁ ଦୃଷ୍ଟିରେ ରଖି ଏଥର ପରୀକ୍ଷା କେନ୍ଦ୍ର ସଂଖ୍ୟା ବୃଦ୍ଧି କରିବା ପାଇଁ ବିଶ୍ବବିଦ୍ୟାଳୟ ପକ୍ଷରୁ ନିଷ୍ପତ୍ତି ନିଆଯାଇଛି।\nପୁଣି ମୋଦିଙ୍କ ପ୍ରଶଂସାରେ ଶତମୁଖ ଟ୍ରମ୍ପ\nୱାଶିଂଟନଃ ଆମେରିକା ନିର୍ବାଚନ ଯେତିକି ପାଖେଇ ଆସୁଛି, ପ୍ରଚାର ସେତିକି ଜୋର ଧରୁଛି। ବିଶେଷକରି ଭାରତୀୟ ଆମେରିକୀୟଙ୍କ ଭୋଟ ହାତେଇବା ପାଇଁ ପ୍ରତିଦ୍ବନ୍ଦ୍ବୀଙ୍କ ମଧ୍ୟରେ ଜୋରଦାର ଟକ୍କର ହେଉଛି। ଏହି ଅବସରରେ ଆମେରିକାର ରାଷ୍ଟ୍ରପତି ଡୋନାଲଡ ଟ୍ରମ୍ପ ପୁଣିଥରେ ନରେନ୍ଦ୍ର ମୋଦିଙ୍କ ଭୂୟସୀ ପ୍ରଶଂସା କରିଛନ୍ତି। କୋରୋନା କାଳରେ ମୋଦି ନେଇଥିବା ପଦକ୍ଷେପ ସବୁକୁ ଟ୍ରମ୍ପ ଭୁରିଭୁରି ପ୍ରଶଂସା କରିଛନ୍ତି। ତେବେ ନିଜ ସପକ୍ଷରେ ଭୋଟ ହାତେଇବା ପାଇଁ ଟ୍ରମ୍ପ ଏହା କହିବା ସହ ଡେମୋକ୍ରାଟିକ ପାର୍ଟିର ପ୍ରତିଦ୍ୱନ୍ଦୀ ଜୋ ବିଡେନଙ୍କୁ ଟାର୍ଗେଟ କରିଛନ୍ତି।\n୨୯ରୁ ବିଧାନସଭାର ମୌସୁମୀ ଅଧିବେଶନ\nଭୁବନେଶ୍ବରଃ ସେପ୍ଟେମ୍ବର ୨୯ ତାରିଖରୁ ଆରମ୍ଭ ହେବ ଓଡ଼ିଶା ବିଧାନସଭାର ମୌସୁମୀ ଅଧିବେଶନ। କୋରୋନା ଆତଙ୍କ ମଧ୍ୟରେ ଏହି ଅଧିବେଶନ ସେପ୍ଟେମ୍ବର ୨୯ରୁ ଆରମ୍ଭ ହୋଇ ଅକ୍ଟୋବର ୭ ତାରିଖ ପର୍ଯ୍ୟନ୍ତ ଚାଲିବ। ଏଥର ମୌସୁମୀ ଅଧିବେଶନରେ ମୋଟ ୮ଟି କାର୍ଯ୍ୟ ଦିବସ ରହିବ। ତେବେ ଅକ୍ଟୋବର ୪ ରବିବାର ଛୁଟି ଦିବସ ପଡ଼ୁଥିଲେ ମଧ୍ୟ ବିଧାନସଭା ଅଧିବେଶନ ବସିବ। କିନ୍ତୁ ଅକ୍ଟୋବର ୨ରେ ଗାନ୍ଧି ଜୟନ୍ତୀ ଦିନ ଅଧିବେଶନ ବନ୍ଦ ରହିବ। ଏନେଇ ସୋମବାର ବିଧିବଦ୍ଧ ବିଜ୍ଞପ୍ତି ବିଧାନସଭା ସଚିବାଳୟ ପକ୍ଷରୁ ଜାରି ହୋଇଛି।\nକୋଭିଡ୍ କେୟାର୍ ସେଣ୍ଟର୍ ଓ ଟିଏମ୍ସି ବନ୍ଦ କରିବାକୁ ନିର୍ଦେଶ\nଭୁବନେଶ୍ବରଃ ରାଜ୍ୟରେ କୋରୋନା ରୋଗୀଙ୍କ ପାଇଁ କରାଯାଇଥିବା କୋଭିଡ୍ କେୟାର୍ ସେଣ୍ଟର୍ (ସିସିସି), କୋଭିଡ୍ କେୟାର ହୋମ୍ (ସିସିଏଚ) ଏବଂ ଅସ୍ଥାୟୀ ସ୍ବାସ୍ଥ୍ୟକେନ୍ଦ୍ର(ଟିଏମ୍ସି)କୁ ବନ୍ଦ କରିବା ପାଇଁ ନିଷ୍ପତ୍ତି ନେଇଛନ୍ତି ରାଜ୍ୟ ସରକାର। କୋରୋନା ରୋଗୀମାନେ ହୋମ୍ ଆଇସୋଲେସନ୍ରେ ରହିବାକୁ ପସନ୍ଦ କରୁଥିବା ବେଳେ ଏଠାକୁ ଆଉ ରୋଗୀ ଆସୁ ନାହାନ୍ତି। ତେଣୁ ଯେଉଁ ସେଣ୍ଟର୍କୁ ରୋଗୀ ଆସୁ ନାହାନ୍ତି ତୁରନ୍ତ ତାକୁ ବନ୍ଦ କରିବା ପାଇଁ ଚିଠି ଲେଖିଛନ୍ତି ସମସ୍ତ ଜିଲ୍ଲାର ଜିଲାପାଳ ଓ ପୌର କମିଶନରମାନଙ୍କୁ ଚିଠି ଲେଖିଛନ୍ତି ସ୍ବାସ୍ଥ୍ୟ ସଚିବ ପ୍ରଦୀପ୍ତ ମହାପାତ୍ର।\nପୁଣି ଜାକର୍ତ୍ତାରେ ଲକ୍ଡାଉନ, ପୂର୍ବାପେକ୍ଷା ଟିକେ କୋହଳ\nଜାକର୍ତ୍ତାଃ ସାରା ବିଶ୍ବରେ କୋରୋନା ସଂକ୍ରମଣ ନେଇ ହଇଚଇ ସ୍ଷ୍ଟି ହୋଇଥିବା ବେଳେ ଇଣ୍ଡୋନେସିଆରେ ପୁଣିଥରେ ଏହାକୁ ଗୁରୁତ୍ବର ସହ ନିଆଯାଇଛି। ଏହି କ୍ରମରେ ସୋମବାର ଠାରୁ ଦେଶର ରାଜଧାନୀ ଜାକର୍ତ୍ତା ସହରରେ ପୁଣିଥରେ ଲକଡାଉନ ଆରମ୍ଭ ହୋଇଛି। ତେବେ ଏହା ପୂର୍ବାପେକ୍ଷା ଟିକେ କୋହଳ ହେବ ବୋଲି ସରକାରୀ ସୂତ୍ରରୁ ଜଣାପଡ଼ିଛି।\n୫ ଲୋକସଭା ସାଂସଦ କୋରୋନା ପଜିଟିଭ୍, ସର୍ବଦଳୀୟ\nନୂଆଦିଲ୍ଲୀଃ ଲୋକସଭାର ଆଗାମୀ ମୌସୁମୀ ଅଧିବେଶନ ସୋମବାର ଆରମ୍ଭ ହେବାକୁ ଥିବା ବେଳେ ଏହା ପୂର୍ବରୁ ସମସ୍ତ ସାଂସଦମାନଙ୍କର କୋଭିଡ୍ ଟେଷ୍ଟ୍ କରାଯାଇଛି। ଏହି ଟେଷ୍ଟ ରିପୋର୍ଟରେ ୫ ଜଣ ଲୋକସଭା ସାଂସଦଙ୍କ ନମୁନା ପଜିଟିଭ୍ ଆସିଛି। ଅଦ୍ୟାବଧି ସମସ୍ତ ସାଂସଦଙ୍କ ନମୁନା ପରୀକ୍ଷା ରିପୋର୍ଟ ସାର୍ବଜନୀନ ହୋଇନାହିଁ। ସଂସଦର ମୌସୁମୀ ଅଧିବେଶନରେ ଭାଗ ନେବାକୁ ଥିବା ଉଭୟ ସଦନର ସମସ୍ତ ସାଂସଦମାନଙ୍କ ପାଇଁ କୋଭିଡ୍ ଟେଷ୍ଟକୁ ବାଧ୍ୟତାମୂଳକ କରାଯାଇଛି। ସାଂସଦମାନଙ୍କୁ ମୌସୁମୀ ଅଧିବେଶନ ଆରମ୍ଭ ହେବାର ୭୨ ଘଣ୍ଟା ପୂର୍ବରୁ ସେମାନଙ୍କ ନମୁନା ପାର୍ଲାମେଣ୍ଟ୍ ହାଉସ୍ ପରିସର ଅବା କେନ୍ଦ୍ର ସରକାରଙ୍କ କୌଣସି ସ୍ବୀକୃତିପ୍ରାପ୍ତ ହସ୍ପିଟାଲ ବା ଲାବୋରେଟୋରୀରେ ପରୀକ୍ଷା କରାଇନେବା ସକାଶେ କୁହାଯାଇଥିଲା। ରବିବାର ଉପରାଷ୍ଟ୍ରପତି ତଥା ରାଜ୍ୟସଭା ଅଧ୍ୟକ୍ଷ ଏମ. ଭେଙ୍କୈୟାନାଇଡୁଙ୍କର ମଧ୍ୟ ନମୁନା ପରୀକ୍ଷା କରାଯାଇଛି ବୋଲି ତାଙ୍କ ସଚିବାଳୟ ପକ୍ଷରୁ ସୂଚନା ଦିଆଯାଇଛି। ସେହିପରି ସଂସଦ ଅଧିବେଶନ ପୂର୍ବରୁ ଆୟୋଜିତ ହେଉଥିବା ସର୍ବଦଳୀୟ ବୈଠକକୁ ମଧ୍ୟ ବାତିଲ୍ କରିଦିଆଯାଇଛି। କୋରୋନା ଭୂତାଣୁ ସଂକ୍ରମଣ ପରିପ୍ରେକ୍ଷୀରେ ସଂସଦୀୟ ବ୍ୟାପାର ମନ୍ତ୍ରାଳୟ ପକ୍ଷରୁ ଏପରି ନିଷ୍ପତ୍ତି ନିଆଯାଇଛି।\nବିଶ୍ବର ସ୍ଥିତାବସ୍ଥାକୁ ବିଗାଡ଼ୁଛନ୍ତି ଚୀନ ଓ ରୁଷଃ ବ୍ରିଟେନର ଗୁଇନ୍ଦା\nଲଣ୍ଡନଃ ସାମ୍ପ୍ରତିକ ବିଶ୍ବ ସ୍ଥିତାବସ୍ଥାକୁ ଚାଲେଞ୍ଜ୍ କରୁଥିବା ଦୁଇ ମୁଖ୍ୟ ପ୍ରତିଦ୍ବନ୍ଦ୍ବୀ ଚୀନ ଓ ରୁଷ ବୋଲି ରବିବାର ବ୍ରିଟେନ୍ର ଡିଫେନ୍ସ୍ ଇଣ୍ଟେଲିଜେନ୍ସର ମୁଖ୍ୟ କହିଛନ୍ତି। ପ୍ରତ୍ୟକ୍ଷ ବିବାଦକୁ ପ୍ରୋତ୍ସାହିତ ନ କରି ଦୁଇ ଦେଶ ଯୁଦ୍ଧ ଓ ଶାନ୍ତି ସମୟରେ ମଧ୍ୟ ଅନ୍ୟ ରାଷ୍ଟ୍ରମାନଙ୍କ ପ୍ରତି କ୍ଷତିକାରକ କାର୍ଯ୍ୟକଳାପରେ ଲିପ୍ତ ରହୁଛନ୍ତି। ଗଣମାଧ୍ୟମକୁ ସୂଚନା ଦେବା ବେଳେ ଡିଫେନ୍ସ୍ ଇଣ୍ଟେଲିଜେନ୍ସର ମୁଖ୍ୟ ଜେନେରାଲ୍ ଜିମ୍ ହକେନ୍ହଲ୍ କହିଛନ୍ତି, ଇଂଲଣ୍ଡର ପ୍ରତିଦ୍ବନ୍ଦ୍ବୀମାନେ ଅତି ଉନ୍ନତ ସାମରିକ ବଳ ଯୋଗେ ଆର୍ଟିଫିସିଆଲ୍ ଇଣ୍ଟେଲିଜେନ୍ସ୍ ଏବଂ ମେସିନ୍ ଲର୍ଣ୍ଣିଂ ଭଳି ଉନ୍ନତ ବ୘ଷୟିକ ଜ୍ଞାନକୌଶଳର ପରିଚାଳନା ନିମନ୍ତେ ନୂଆ ନୂଆ ଉପାୟମାନ ବିକଶିତ କରୁଛନ୍ତି।
